रबिंग अल्कोहल के इस्तेमाल से दाग हटाना
  चमड़े के लिए, इसकी जगह पर सैडल सोप से कोशिश करें। थोड़ा सा पीनट बटर भी चमड़े को नुकसान पहुँचाए बिना काम कर सकता है।   
फ़्रीजर में कुछ मिनटों के लिए सैप को फ़्रीज करें। आपके कपड़े पर ताज़ा-ताज़ा सैप गिरते वक्त इसे तुरंत करने की ज़रूरत है। जब तक आप इसे फ़्रीज नहीं करेंगे, इसे आसानी से निकाला नहीं जा सकेगा। अपने कपड़ों को फ़्रीजर में डाल दें या एक पोटली में कुछ बर्फ़ लेकर पैक को सैप के ऊपर रखें। कुछ मिनटों के बाद, यह सख्त हो जाएगा।
 एक चाकू की मदद से दाग को खुरच कर निकाल दें। अपनी उँगलियों को कटने या अपने कपड़ों को फटने से बचाने के लिए कम धार वाले बटर नाइफ़ को चुनें। कपड़े पर चाकू को आड़े रखते हुए इसे सैप के जमे हुए ढेर पर से रगड़ें। चाकू का उपयोग करते समय बहुत सावधान रहें। जमे हुए सैप को भंगुर होना चाहिए और आसानी से टूटना चाहिए, इसलिए आपको कड़ी मेहनत करने की ज़रूरत नहीं पड़ती है।
 एक तौलिये पर कुछ रबिंग अल्कोहल डालें। रबिंग अल्कोहल से एक पुराने कपड़े का टुकड़ा, हाथ का तौलिया या रुई के फ़ाहे को भिगोएँ। आप किसी भी दवा की दुकान या जनरल स्टोर पर आइसोप्रोपिल अल्कोहल की बोतलें पा सकते हैं। अगर आपके पास यह नहीं है, तो आप इसके बजाय अल्कोहल-आधारित हैंड सैनिटाइज़र या हेयर स्प्रे का इस्तेमाल कर सकते हैं।
 दाग पर धीरे-धीरे अल्कोहल को रगड़ें। नम तौलिये की मदद से उस हिस्से को सोखें। अगर आप सीधे उस हिस्से पर थोड़ी सी रबिंग अल्कोहल डालते हैं, तो आप इसे अपनी उँगली या पुराने टूथब्रश से भी रगड़ सकते हैं।
 ज़रूरत के मुताबिक इस उपाय को दोहराएँ। ज़ाहिर तौर पर आप पाएँगे कि अल्कोहल सैप के दाग को तुरंत हल्का कर देगा। बड़े दाग-धब्बों के लिए, आपको इसे और ज़्यादा लगाने की ज़रूरत होगी। फिर से पुराने कपड़े के टुकड़े का इस्तेमाल करें या सीधे अतिरिक्त अल्कोहल डाल दें। दाग को तब तक रगड़ें जब तक कि वह हल्का न रह जाए।
 कपड़े को धो दें। कपड़ों को वैसे ही धोएँ जैसा आप आमतौर पर करते हैं। आप इसे वॉशिंग मशीन में डाल सकते हैं और अपने रोज़ाना इस्तेमाल आनेवाले डिटर्जेंट से धो सकते हैं। सबसे असरदार सफ़ाई के लिए, पानी को उतना ही गर्म करें जितना उस कपड़े के लिए सुरक्षित हो सकता है जिसपर आप यह उपाय कर रहे हैं। इसे जानने के लिए, कपड़ों पर लेबल देखें या इससे जुड़ी सलाह के लिए कपड़े के प्रकार को ऑनलाइन खोजें।

https://www.wikihow.com/Remove-Sap-from-Clothes
Treating Stains with Rubbing Alcohol